《和吴帅古灵祠堂韵》
宋代·林希逸

学问功深笔砚灵，南来题咏遍吾闽。诗书礼乐宗元帅，俎豆衣冠友昔人。

颜色如存满梁月，襟怀长想浴沂春。新成翚革添吟句，传入图经字字珍。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。